laion/Wikipedia-Exotic huggingface dataset:
חניון הגדודים העבריים

חניון הגדודים העבריים הוא אתר הנצחה לפעילותם של הגדודים העבריים במלחמת העולם הראשונה המצוי בצמוד לצומת שילה שעל כביש 60 בנקודה בה מתחיל נחל שילה. באתר מצוי מונומנט בדמות שיירה של לוחמים ובהמות משא ושלטים ועליהם הסברים ותצלומים היסטוריים. בסמוך לחניון מצויה חורשה עם שולחנות פיקניק רבים ומכאן גם מתחיל מסלול רגלי מסומן לאורך נחל שילה. לאחר כיבוש ירושלים בדצמבר 1917 על ידי הצבא הבריטי התייצב קו הגבול שבין הכוחות הבריטיים לכוחות העות'מאניים על גדתו של נחל שילה כחלק ממערך "קו שתי העוג'ות". היה זה מערך צבאי עצום עם מספר דוויזיות בכל אחד מצידי הגבול. הקו נפרץ סופית על ידי הבריטים במהלך ספטמבר 1918. שרידי קו הגבול והמערכות הצבאיות הרבות עדיין ניכרים היטב בסביבה. בין היתר מדובר בחפירות וביצורים, שרידי אמצעי לחימה ואפילו מסילת ברזל בריטית שהגיעה לפאתי הכפר א-לובן שפעלה תקופה קצרה והעבירה אספקה לכוחות הלוחמים. הפעילות הקרבית הראשונה וטבילת האש הראשונה של הגדוד הראשון המכונה "הבטליון ה-37 של קלעי המלך" הייתה בסמוך לכפר אום צפא שבאזור זה. בין מפקדי הגדוד היה זאב ז'בוטינסקי שהוצב בראש שנים עשר מחייליו בכפר עבוויין הסמוך. בהמשך השתתף הגדוד בקרבות לרגלי הר בעל חצור המצוי גם כן באזור. זוהי למעשה הפעילות הקרבית הראשונה של יחידה צבאית יהודית מאז מרד בר כוכבא ומכאן חשיבותה הרבה. לכן החליטה המועצה האזורית מטה בנימין על ציון פעילות הגדודים העבריים באתר זה. מדיה וקבצים בנושא חניון הגדודים העבריים בוויקישיתוף זאב וילנאי, פעולות הגדודים העבריים בארץ ישראל בשנת 1918, מערכות, 1940, עמ' 59-60 מְגִלַּת הַגְּדוּד / זאב ז'בוטינסקי - פרויקט בן־יהודה, באתר benyehuda.org
מעבר סאות'ווינד

מעבר סאות'ווינד (באנגלית: Southwind Passage) הוא מעבר ימי בין איי בת'נדר לבין סלעי דיקנס. המעבר נמצא בקצה הצפוני של איי ביסקו, המצויים למול החוף המערבי של ארץ גרהאם שבאנטארקטיקה. שמם של האיים ניתן להם על ידי קפטן סאמר ר. דולבר (Sumner R. Dolber), ממשמר החופים של ארצות הברית, שפיקד על הסקרים שבצעו בעונת המחקר 1967 - 1968. המעבר נקרא על שם אוניית משמר החופים של ארצות הברית סאות'ווינד (Southwind). מעבר סאות'ווינד באתר הסקר הגאולוגי של ארצות הברית מעבר סאות'ווינד באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי ההיסטוריה של שם המעבר
פטישן מכונף-ראש

פטישן מכונף-ראש (שם מדעי: Eusphyra blochii) הוא מין של כריש ממשפחת הפטישניים. הוא מין יחיד בסוג Eusphyra והמין היחיד במשפחה שאינו שייך לסוג פטישן. תפוצתו במימי האזור האינדו-פסיפי ומצוי בסכנת הכחדה. מין זה הוגדר על ידי ז'ורז' קיווייה ב-1816 כמין שונה מהמין פטישן תמים-חרטום, בשל מראהו הייחודי. לכריש זה מבנה ראש דומה לפטיש אלא שהוא מוארך מאוד ובעל זוויות הפונות אחורה. הכריש יכול להגיע לאורך של 1.9 מטר. הוא בעל סנפיר גב גבוה מאוד המזכיר מגל ובעל סנפירים מחודדים והזנב בעל אונות קצרות יחסית. צבעו אפור-חום בהיר והבטן לבנה. הוא בעל אמפולות לורנציני רחבה לאורך ראשו והיא עוזרת לו לקלוט את החשמל של טרפו. מין זה נפוץ לאורך שוניות אלמוגים, שרטונים ולעיתים גם שפכי נהרות קטנים באזורי מים רדודים קרובים לחוף. תפוצתו מהמפרץ הפרסי ועד לגינאה החדשה, קווינסלנד ומערב אוסטרליה וצפונה עד טאיוואן. הוא ניזון סביב קרקעית הים מדגים שונים, סרטנים, דיונונים ויצורים קטנים שהוא קולט באיבר החשמל הרגיש שלו או בחוש ריחו. מדיה וקבצים בנושא פטישן מכונף-ראש בוויקישיתוף פטישן מכונף-ראש, באתר ITIS (באנגלית) פטישן מכונף-ראש, באתר NCBI (באנגלית) פטישן מכונף-ראש, באתר Animal Diversity Web (באנגלית) פטישן מכונף-ראש, באתר האנציקלופדיה של החיים (באנגלית) פטישן מכונף-ראש, באתר FishBase (באנגלית) פטישן מכונף-ראש, באתר GBIF (באנגלית) פטישן מכונף-ראש באתר הרשימה האדומה של IUCN
מרקוס גולדמן

מרקוס גולדמן (בגרמנית: Marcus Goldman‏; ט"ו בכסלו ה'תקפ"ב, 9 בדצמבר 1821, בוואריה, גרמניה – ח' באב ה'תרס"ד, 20 ביולי 1904, ניו ג'רזי, ארצות הברית) היה בנקאי יהודי-אמריקאי, ברוקר, מייסד בנק ההשקעות גולדמן זקס. מרקוס גולדמן נולד בגרמניה לוולף גולדמן ולאשתו בלה (לבית כץ אוברברונר) והגיע לארצות הברית ב-1848, בגל ההגירה ההמוני הראשון של יהודים מגרמניה. בבואו התמקם בפילדלפיה, שבה מצא את מחייתו כרוכל עם סוס ועגלה ואחר כך כשומר בחנות. גולדמן, שניחן בחוש עסקי, עקר ב-1869 מפילדלפיה לניו יורק. שם סחר באיגרות חוב בפינת רחוב ברובע המסחר של מנהטן, בדוכן עם שמשייה שעליה כתב "מרקוס גולדמן ושות'". בין היתר התמקד ברכישת שטרי חוב של לקוחות לתכשיטנים ובמכירתם לבנקים מסחריים. בהמשך ייסד את בנק ההשקעות גולדמן זקס, כיום מהגדולים בעולם. החברה נוסדה בשנת 1869, צברה מוניטין בהיותה מהסנוניות הראשונות בתחום ניירות הערך, וב-1896 התקבלה לבורסת ניו יורק. ב-1882 הצטרף חתנו של גולדמן סמיואל זקס (1851–1935) לניהול החברה, והיא נקראת מאז 1885 על שמותיהם – גולדמן זקס. לאחר שראו ברכה בעמלם נפנו לעסקה גדולה עם בנק המסחר הבריטי קליינוורט ובניו והציעו ללקוחותיהם שירותי המרת מטבע. כדי לשרת לקוחות כמו סירס, רובאק (אנ'), פתחו סניפים נוספים לבנק שלהם בשיקגו וכן בסנט לואיס. מרקוס גולדמן נפטר בניו ג'רזי בשנת 1904 ונקבר בבית עלמין יהודי (אנ') בברוקלין. חמשת ילדיו הם יוליוס גולדמן, הנרי גולדמן, רבקה דרייפוס, רוזה זקס ולואיזה זקס. נכדתו היא הארכאולוגית הטי גולדמן. מרקוס גולדמן, באתר "Find a Grave" (באנגלית) גלובס מגדלים של תקווה: כתבתה של טלי מחלב, 2012 10.9 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
In Your Eyes (שיר של קיילי מינוג)

In Your Eyes (בעברית: בעיניים שלך) הוא סינגל שהוקלט על ידי הזמרת-יוצרת האוסטרלית קיילי מינוג, מתוך אלבומה השמיני, Fever. השיר יצא לאור ב-18 בפברואר 2002, כסינגל השני מתוך האלבום. עם יציאתו נכנס השיר אל המקום הראשון במצעד המוזיקה האוסטרלי, והשמיני במצעד הסינגלים הבריטי. השיר נכתב על ידי קיילי מינוג, ריצ'רד סטנארד, ג'וליאן גלאגר ואש האווס והופק על ידי ריצ'רד סטנארד וג'וליאן גלאגר. במצעד סוף השנה של ישראל, אשר עליו היו אחראים גלגלצ, הצליח השיר להגיע אל המקום ה-14. איגוד תעשיית ההקלטות האוסטרלי העניק לשיר את תואר הזהב, על מכירות של 35,000 עותקים במדינה. הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-6 באפריל 2010. הקליפ בוים על ידי דון שדפורת', והקונספט של הוא אורות ניאון. לאורכו של הקליפ, ניתן לראות את מינוג כשהיא רוקדת ומסביבה אורות ניאון בצבעים שונים. נכון לינואר 2023, מונה הצפיות של הקליפ עומד על כ-44 מיליון צפיות. מידע על הסינגל "In Your Eyes" באתר מיוזיק בריינז סרטון השיר "In Your Eyes" באתר יוטיוב קיילי מינוג, ריצ'רד סטנארד, ג'וליאן גלאגר, אש האווס Kylie* - In Your Eyes, Discogs (באנגלית) Kylie* - In Your Eyes (Tripoli Trax Remixes), Discogs (באנגלית) Kylie* - In Your Eyes, Discogs (באנגלית) Kylie* - In Your Eyes, Discogs (באנגלית) מצעד המוזיקה האוסטרלי חברת המצעדים הרשמית Kylie Minogue – In Your Eyes (באנגלית), נבדק ב-2019-09-20 מצעד סוף השנה של ישראל (2002) ARIA Charts - Accreditations - 2002 Singles, www.aria.com.au Kylie Minogue - In Your Eyes (Official Video), נבדק ב-2019-09-20 ARIA Charts - Accreditations - 2001 Singles, www.aria.com.au "American single certifications – Kylie Minogue – Get You Out of My Head". Recording Industry Association of America. If necessary, click Advanced, then click Format, then select Single, then click SEARCH.
אנסטסיה פוסטובוייטובה

אנסטסיה ויאצ'סלבובנה פוסטובוייטובה (ברוסית: Анастаси́я Вячесла́вовна Пустово́йтова; נולדה ב-10 בפברואר 1981, אייניק, מחוז אולומוץ, צ'כוסלובקיה) היא כדורגלנית רוסייה ושופטת כדורגל. אנסטסיה פוסטובויטובה, שיחקה במונדיאל נשים 2003 וגם שפטה במונדיאל הנשים 2019 והיא האדם הראשון לעשות זאת. בין השנים 2000–2003 שיחקה במועדון הכדורגל TNK ריאזאן ובין השנים 2003–2004 שיחקה ברוסיאנקה, במדי ריאזאן זכתה בשנת 2000 באליפות רוסיה . בשנים 1996–1998 שיחקה בנבחרת הנוער לנשים, בין השנים 1998–2003 שיחקה בנבחרת הנשים של רוסיה. היא השתתפה באליפות אירופה בשנת 2001 ובגביע העולם 2003. לאחר שסיימה את קריירת המשחק, היא הפכה לשופטת. היא שלטה במשחקי אליפות הנשים ובגביע רוסיה לנשים. מאז 2009 היא שופטת בטורנירים בינלאומיים לנשים. היא שפטה את המשחקים בטורניר הכדורגל אוניברסיאדת הקיץ 2009, במשחקים אליפות אירופה לנוער 2010, במשחקי מוקדמות אליפות אירופה לנוער 2012 ובאליפות אירופה 2013 ו-2017. בשנת 2010, התאחדות הכדורגל הרוסית הכירה בה כשופטת הטובה ביותר ברוסיה בקרב נשים. ב-23 במרץ 2012 הפכה לשופטת הראשונה ברוסיה לשפוט במשחק של גברים. היא מונתה לשפוט במשחק אליפות הנוער בין צסק"א ללוקומוטיב. במשחק זה שלפה פוסטובוייטובה חמישה כרטיסים צהובים וכרטיס אדום אחד לשחקן צסק"א, דייוויד חורצידזה, בגין שימוש במילים גסות כלפיה. בסיכום עונת 2011/2012, היא קיבלה שוב את פרס "השופטת הרוסייה הטוב ביותר בקרב נשים" מטעם ההתאחדות. היא נכנסה לרשימת עשרת השופטים הטובים ביותר של שנת 2017 על פי הפדרציה הבינלאומית להיסטוריה וסטטיסטיקה של כדורגל. באפריל 2019 היא הפכה לגיבורת ערוץ היוטיוב KraSava, שמתוחזק על ידי בלוגר הווידאו הפופולרי יבגני סאווין. בשנת 2019 היא מונתה לשופטת בגמר ליגת האלופות לנשים. ב-19 בספטמבר 2019 נכללה ברשימת השופטים שישפטו במשחקי ליגת הכדורגל המקצוענית לגברים. ביוני 2020 נכללה כשופטת במשחק ליגת העל הרוסית בכדורגל בין טמבוב לזניט. היא דורגה במקום השני בדירוג הפדרציה הבינלאומית להיסטוריה וסטטיסטיקה של כדורגל (IFFHS) לשנת 2021 כאחת משלושת השוטפות הטובות ביותר בעולם. Ryazan-TNK אלופת רוסיה : 2000 מדיה וקבצים בנושא אנסטסיה פוסטובוייטובה בוויקישיתוף אנסטסיה פוסטובוייטובה, באתר Soccerdonna (בגרמנית) אנסטסיה פוסטובוייטובה, באתר Soccerway אנסטסיה פוסטובוייטובה, באתר FootballDatabase.eu "Профиль" (ברוסית). Официальный сайт ФК «Динамо». אורכב מ-המקור ב-2012-05-16. נבדק ב-2012-04-23. "Профиль" (ברוסית). Футбольные судьи России. אורכב מ-המקור ב-2012-05-16. נבדק ב-2012-04-23. "Лучшим судьёй России признан Николаев" (ברוסית). Чемпионат.com. אורכב מ-המקור ב-2012-09-19. נבדק ב-2012-04-23. "ЦСКА и «Локомотив» в молодёжном первенстве рассудит женщина" (ברוסית). Чемпионат.com. אורכב מ-המקור ב-2012-09-19. נבדק ב-2012-04-23. "ЦСКА-мол. (Москва) 1:3 Локомотив-мол. (Москва)" (ברוסית). Чемпионат.com. אורכב מ-המקור ב-2012-09-19. נבדק ב-2012-04-23. "Лучшими арбитрами России по версии РФС являются Карасёв и Пустовойтова" (ברוסית). Чемпионат.com. אורכב מ-המקור ב-2012-09-19. נבדק ב-2012-05-28. "Женщина-судья - про хамство на поле / лесбиянок в футболе / взятки судьям / мечту о дебюте в РПЛ" (ברוסית). youtube.com. אורכב מ-המקור ב-2012-09-19. נבדק ב-2019-04-17. "Александр Дюков: «Пустовойтова включена в список судей ПФЛ»" (ברוסית). sport-express.ru. נבדק ב-2019-09-19.
דגל הארגון לשיתוף פעולה אסלאמי

דגל הארגון לשיתוף פעולה אסלאמי הוא דגלו הרשמי של הארגון. גרסתו הנוכחית אומצה ב-28 ביוני 2011 במסגרת מפגש שרי החוץ של הארגון בו שונה שמו של הארגון. הדגל הוא דגל לבן, ובמרכזו סהר ירוק הפונה ימינה. הסהר חובק צורת גלובוס ירוקה שבמרכזה ציור של אבן הכעבה בשחור. המרכיבים בדגל מסמלים את חזון ומשימת הארגון, הדגל הכלכלי והגלובלי שניתן לו. הסהר והכעבה הם סמלים המייצגים את האסלאם, כאשר הכעבה הממוקמת במרכז הגלובוס בסמל מדגיש את חשיבותה כמרכז העולם האיסלאמי. הסהר הפונה ימינה הוא סמל נפוץ בדגלי העולם האיסלאמי, ומופיע בדגלים של מדינות רבות בו. הגלובוס מסמל את הגלובליות בארגון, ואת שינוי תפיסתו במהלך 2011 ממייצג את המדינות האיסלאמיות בלבד למייצג את העולם האיסלאמי כולו. צבעי הסמל גם הם מייצגים את האסלאם - ירוק, לבן ושחור, שהם שלושה מתוך ארבעת צבעי הלאומיות הכלל-ערבית. כאשר הלבן מייצג את השלום. עד ל-2011, הארגון כונה ארגון המדינות האסלאמיות, והשתמש בדגל בעל עיצוב שונה. עיצוב הדגל הקודם היה רקע ירוק, במרכזו עיגול לבן ובתוכו סהר אדום פונה כלפי מעלה, חובק את השהאדה, הצהרת האמונה האיסלמית, בכתב שחור. הדגל כלל את ארבעת צבעי הלאומיות הכלל-ערבית, והסמלים המרכזיים בו, סהר והשהאדה, סימלו את מרכזיות האסלאם בארגון. שינוי העיצוב לגרסתו הנוכחית, הוספת הגלובוס כאלמנט מרכזי בו וצמצום מרכזיות האסלאם לכדי סמל הכעבה בלבד מראה את שינוי כוונותיו של הארגון. צבעי הלאומיות הכלל-ערבית OIC is now Organization of Islamic Cooperation, ArabNews.com, סיראג' ואהאב, 28 ביוני 2011 (באנגלית) כגון דגלי אזרבייג'ן, אלג'יריה, טורקיה, פקיסטן ותוניסיה.
קרחון נני

קרחון נני (באנגלית: Neny Glacier) הוא קרחון המצוי בצד הדרום מערבי של מישור המימונט, בצד המערבי של חצי האי האנטארקטי שבאנטארקטיקה. הקרחון זורם לכיוון צפון מערב, ונשפך אל חלקו הצפוני של פיורד נני. קרחון זה, כמו גם קרחון גיבס (הזורם לכיוון דרום מזרח), מצויים בשקע שבין פיורד ניני לבין הדום הקרח מרקטור המצוי בצד המזרחי של חצי האי האנטארקטי. קרחון ניני נקרא על שמו של פיורד ניני הסמוך. הקרחון שימש את השירות האנטארקטי של ארצות הברית בין השנים 1939–1941, שחבריו השתמשו בקרחון כנתיב מזחלות. • William James Mills, Exploring Polar Frontiers: A Historical Encyclopedia, P 122 קרחון נני באתר הסקר הגאולוגי של ארצות הברית קרחון נני באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
ספרטק נוגינסק (כדורסל נשים)

ספרטק נוגינסק (ברוסית: ЖБК «Спартак» Ногинск) הוא מועדון כדורסל נשים רוסי מהעיר נוגינסק, שבפרברי מוסקבה שנוסד בשנת 1949. בתקופה הסובייטית שימש כמדור כדורסל הנשים של ספרטק מוסקבה. הקבוצה נהנתה מעידן הזהב שלה בין 1977 ל—1982 כשזכתה בשלושה גביעי רונקטי באליפות ברית המועצות אחת. היא עוד שיחקה בגמר גביע רונקטי בשנת 1983 וסיימה כסגנית אלופת המדינה בשבע הזדמנויות שונות בשנים 1968–1982, שנייה רק לקבוצת דאוגאבה ריגה. לאחר קריסת ברית המועצות, הועברה הקבוצה ממוסקבה לפודולסק הסמוכה ושינתה את שמה, כשהיא מתמודדת בליגת העל הרוסית החדשה בתור קונצרן פודולסק. בעונת 1993 סיימה במקום השלישי באליפות המדינה. בשנת 1997 היא התמקמה בעיר נוגינסק ושינתה את שמה לספרטק אקדמקלוב, אשר לאחר מכן קוצר לספרטק. מאז 2009 היא משתתפת קבועה ביורוקאפ של פיב"א. גביע רונקטי 1977, 1981, 1982 אליפות ברית המועצות 1978 מדיה וקבצים בנושא ספרטק נוגינסק בוויקישיתוף אתר האינטרנט הרשמי של ספרטק נוגינסק (ברוסית) ספרטק נוגינסק, ברשת החברתית אינסטגרם ספרטק נוגינסק, ברשת החברתית VK Profile in eurobasket.com More than half a century of love. Sovetsky Sport List of Ronchetti Cup's finals in FIBA Europe's website Profile in FIBA Europe's website
עבד של הזמן

עבד של הזמן הוא הסינגל הרביעי מתוך אלבום הבכורה של הזמרת-יוצרת הישראלית ריטה, שיצא לאור במאי 1986. את המילים כתבה ריטה; הלחן והעיבוד של רמי קלינשטיין. ריטה הופיעה לראשונה עם השיר בתוכנית האירוח "סיבה למסיבה" ששודרה בערוץ הראשון. בשנת 1987 הקליטה ריטה גרסה אנגלית לשיר בשם "Slave of Time" לאלבום הבין-לאומי הראשון שלה בלועזית "Breaking Those Walls". סרטון השיר "עבד של הזמן" באתר יוטיוב מילות השיר "עבד של הזמן" באתר שירונט עבד של הזמן, באתר "פזמונט" עבד של הזמן, באתר אקו"ם ביצוע מוקלט של עבד של הזמן בצירוף מילות השיר באתר הספרייה הלאומית סיבה למסיבה | ריטה 1986, סרטון באתר יוטיוב (אורך: 19:23) המצעד השבועי של רשת ג' מתאריך 8 ביולי 1986, באתר "פזמונט" המצעד השנתי תשמ"ו (1986), באתר "פזמונט"
יונה רוזנפלד (פירושונים)

האם התכוונתם ל... יונה רוזנפלד – עובד סוציאלי ופסיכואנליטיקאי ישראלי יונה רוזנפלד (סופר) – סופר יידי-אמריקאי יונה רוזן (רוזנפלד) – אחד מצנחני היישוב ופוליטיקאי ישראלי ראו גם רוזנפלד
יחסי בהוטן–ברזיל

יחסי בהוטן–ברזיל הם היחסים הדיפלומטיים הרשמיים שבין ממלכת בהוטן לבין הרפובליקה הפדרלית של ברזיל. בין הרפובליקה הפדרלית של ברזיל לבין ממלכת בהוטן מתקיימים יחסים דיפלומטיים רשמיים. היחסים הדיפלומטיים שבין שתי המדינות כוננו בשנת 2009. שיתוף הפעולה שבין שתי המדינות הוא זניח, מלבד ביקורים דיפלומטיים אחדים מצד ראש ממשלת בהוטן ושרים - ב-2009 לכבוד כינון היחסים, ב-2012 על מנת להשתתף בוועידה שהתקיימה בריו דה ז'ניירו, וב-2018 להשתתפות בפורום המים העולמי. בהוטן אינה מיוצגת בברזיל, הן בדרג השגרירות והן בדרג הקונסולרי. ברזיל אינה מיוצגת בבהוטן, הן בדרג השגרירות והן בדרג הקונסולרי. ברזיל האמינה את שגרירותה שבניו דלהי, בירת הודו הסמוכה, על בהוטן. מדיה וקבצים בנושא יחסי בהוטן–ברזיל בוויקישיתוף Reino Do Butao, אתר משרד החוץ של ברזיל
מרשל אוויר

מרשל אוויר (באנגלית: Air Marshal; בקיצור: Air Mshl או AM; סימול נאט"ו: OF-8) היא דרגת הקצונה השלישית הגבוהה ביותר בחיל האוויר המלכותי (RAF). מרשל אוויר היא דרגת שלושה כוכבים והיא מקבילה לדרגת תת-אדמירל בצי המלכותי הבריטי (RN) או לדרגת לוטננט גנרל בצבא הבריטי או בחיל הנחתים המלכותי (RM). דרגה זו נמצאת בשימוש גם בחילות אוויר נוספים אשר קשורים היסטורית לחבר העמים הבריטי. דרגת מרשל אוויר ראשי מקבילה לדרגת לוטננט גנרל בכוחות המזוינים של ארצות הברית ובכוחות המזוינים הקנדיים (CAF). חיל האוויר היווני חיל האוויר המלכותי של ניו זילנד חיל האוויר ההודי חיל האוויר הפקיסטני מרשל של חיל האוויר המלכותי דרגות הכוחות המזוינים הבריטיים מדיה וקבצים בנושא מרשל אוויר בוויקישיתוף
פיורד נני

פיורד נני (באנגלית: Neny Fjord) הוא פיורד בחוף המערבי של ארץ גרהאם שבאנטארקטיקה. אורכו של הפיורד 16 קילומטרים ורוחבו 8 קילומטרים. הפיורד נמצא בין מצוק רד רוק, ושלוחת רומן פור. אזור זה נחקר לראשונה בשנת 1909 על ידי ז'אן-בטיסט שארקו. המשלחת הבריטית אל ארץ גרהאם ערכה סקירה מפורטת של האזור ומיפתה אותו בשנים 1936–1937. שארקו הציע לפיורד את שמו הנוכחי, אולם חשב שמדובר במפרץ וקרא לו "מפרץ נני". המשלחת הבריטית נתנה את השם לפיורד שבין מצוק רד רוק, ושלוחת רומן פור. • Damien Gildea, Antarctic Peninsula - Mountaineering in Antarctica: Travel Guide פיורד נני באתר הסקר הגאולוגי של ארצות הברית פיורד נני באתר הגאזט האנטארקטי המשווה SCAR של ממשלת אוסטרליה תצלום לוויין של אזור פיורד נני מידע גאוגרפי והיסטורי
סובורוב (סרט)

סובורוב: ההרפתקה הגדולה (ברוסית: Суворов. Великое путешествие, בעבר נקרא בפשטות "סובורוב", Суворовъ) הוא סרט אנימציה רוסי משנת 2022 בדיבובם של קונסטנטין חבנסקי ופיליפ קירקורוב המגולל את קורות חייו של המצביא אלכסנדר סובורוב. הופק על ידי סויוזמולטפילם בסיוע קרן הקולנוע הרוסי. סובורוב, ברשת החברתית VK "סובורוב", במסד הנתונים הקולנועיים IMDb (באנגלית) סובורוב באתר kinopoisk.ru שני בירנבוים, ‏בצל הסנקציות: המציאות החדשה של קהל הצופים הרוסי, באתר ‏מאקו‏, 16 במרץ 2022 Филипп Киркоров озвучил полководца для «Суворовъ» ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
עונת 2012/2013 בליגת כדורגל נשים ראשונה

עונת 2012/2013 בליגת כדורגל נשים ראשונה הייתה העונה ה-15 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-6 בנובמבר 2012 והסתיימה ב-23 באפריל 2013. הקבוצה שסיימה ראשונה בליגת הנשים השנייה בעונת 2011/2012 והצטרפה לליגת נשים ראשונה לקראת עונה זו הייתה מ.כ. רמת השרון. הליגה הסדירה כללה 8 קבוצות, ששיחקו ביניהן במשך 2 סיבובים בני 7 מחזורים כל אחד - 14 מחזורים בסך הכל. לאחר מכן פוצלה הליגה לפלייאוף עליון ופלייאוף תחתון (בכל פלייאוף 4 קבוצות ששיחקו ביניהן במשך 2 סיבובים בני 3 משחקים כל אחד) שכוללים תוספת של 6 מחזורים לעונה הסדירה ובסה"כ 20 מחזורים. בעונה זו אפשרו לכל קבוצה, לראשונה בליגות הנשים, לצרף שתי שחקניות זרות. אס"א תל אביב, אלופת העונה הקודמת, זכתה באליפות, והצליחה להגן על תוארה בפעם הרביעית ברציפות. הפועל באר שבע סיימה אחרונה וירדה לליגה השנייה. בנות סכנין שסיימה במקום השביעי התמודדה במשחק פלייאוף יחיד מול מכבי צור שלום ביאליק שסיימה שנייה בליגה השנייה על הזכות להישאר בליגה הראשונה. סכנין ניצחה 11–0 ונשארה בליגה הבכירה. גביע המדינה בכדורגל נשים 2012/2013 עונת 2013–2012 ליגת נשים ראשונה, באתר ההתאחדות לכדורגל בישראל בפעם הרביעית ברציפות: אס"א תל אביב היא אלופת המדינה, באתר ערוץ הספורט, 24 באפריל 2013
Fjällräven

Fjällräven היא חברה שוודית המתמחה בציוד טיולים - בעיקר בגדים ותיקי גב, המותג המוכר ביותר שלה הוא תיקי Kanken. החברה נוסדה בשנת 1960 על ידי אקה נורדין (1936–2013). משנת 1983 היא נסחרת בבורסה נורדית (OMX). מאז שנת 2014, Fjällräven היא חברה בת של חברת Fenix Outdoor International AG הרשומה ב־NasdaqOMX סטוקהולם. הקבוצה כוללת גם את המותגים טיררה, פרימוס, האנווג, ברונטון ורויאל רובינס. מנכ"ל Fenix החל ממרץ 2018 הוא מרטין נורדין, בנו הבכור של אקה נורדין. בגיל 14 אקה נורדין מהעיר מאורנסקולדסוויק (Örnsköldsvik) בצפון שוודיה התאכזב מעיצוב התרמיל הלא נוח שהוא מקווה לצאת איתו לטיול בקיץ 1950 לדיקאנאס, קהילה קטנה בהרי וסטרבוטן לאחר ביצוע מחקר, הוא למד שמשקל התרמיל צריך להיות גבוה וקרוב לעמוד השדרה של הלובש. בעזרת מכונת התפירה של אמו, יצר תיק מחומר כותנה חזק במרתף של הוריו. הוא הצמיד אותה למסגרת עץ באמצעות רצועות עור ועם עור עגל לרצועות התמיכה. המסגרת מחלקת את המשקל טוב יותר על הגב דבר אשר מגביר את האוורור בינו לבין התיק. בנוסף, הוא יכול היה לשאת משקל כבד יותר. המצאתו של אורדין תפסה את תשומת ליבם של האנשים הילידים הסמאים, שאחד מהם ביקש מנורדין לבנות לו תרמיל, ואחריו אוהל. במהלך תקופת שירותו בצבא השוודי הבין שיש מקום בשוק לתיק גב עמיד וקל משקל. ולאחר שחרורו מהצבא בשנת 1960 הקים את Fjällräven, פעל בתחילה ממרתף משפחתו. בשנת 1983 הפכה החברה לציבורית ונרשמה בבורסת סטוקהולם. עד שנת 1996 המכירות הגיעו ל -133 מיליון קרונות שוודיות (20.3 מיליון דולר) מתוכם 71% מיצוא. הפריצה הגדולה של תיקי kanken בשוודיה התרחשה כאשר התחיל שם דיון נרחב על כאבי גב אצל ילדים. הטענה הייתה שכאבי הגב של הילדים נוצרו בעקבות תיקים עם משקל גדול שהם סחבו בדרך לבית הספר. בעקבות הדיון הזה, התיק של קנקן הצליח לכבוש את השוק השוודי, מפני שהוא הציג פתרון רלוונטי לבעיה. התיק נתפס כתיק שבנוי בצורה טובה ולכן הוא בריא לגב. בשנת 2002, בעקבות רכישת יצרנית הבגדים Tierra AB ורשתות השיווק Friluftsbolaget AB ו-Naturkompaniet AB בשנת 2001, שינתה קבוצת Fjällräven את שמה ל-Fenix Outdoor אומנם Fjällräven שמרה על זהות המותג הנפרדת שלה. בשנת 2012 Fjällräven פתחה את החנות הראשונה שלה בניו יורק. בשנת 2013 נפטר המייסד אקה נורדין בגיל 77. ל-Fjällräven נוכחות שוק חזקה במדינות הנורדיות וגם במדינות אחרות באירופה. נכון לשנת 2017 מוצרי Fjällräven זמינים בלמעלה מ-40 מדינות. בשנים האחרונות, התיק הפך לאופנתי גם בקרב תלמידי תיכון ואוניברסיטה. בעקבות הקו הנקי והמינימליסטי שעולם האופנה הולך אליו. תיקי קנקן נחשבים לנוחים לנשיאה על הגב ולא יוצרים כאבי גב. כיוון שהם מצליחים להקל על הגב בגלל החומר שמהם התיקים עשויים שהוא משילוב של ניילון עם כותנה שלתוכו מוחדרת שעווה בטכנולוגיה מיוחדת שהיא פטנט של תיקי קנקן. השילוב של השעווה עם הניילון גורמת לכך שהתיק מצליח לשמור על צורתו המרובעת אף על פי שמכניסים אליו חפצים רבים. הצורה המרובעת הזו נוחה מאוד לגב. תיקי קנקן מסוגלים לשאת משקל גדול מאוד בלי לשבור את הגב. התיקים גם לא מתקלקלים ונשמרים לאורך זמן. מדיה וקבצים בנושא Fjällräven בוויקישיתוף אתר האינטרנט הרשמי של Fjällräven Fjällräven, ברשת החברתית פייסבוק Fjällräven, ברשת החברתית אינסטגרם A supporting idea - History - About Fjällräven, fjallraven.com.hk FENIX OUTDOOR, ANNUAL REPORT 2017 David Hochman, Classic Swedish Brand Fjällräven Reinvents Itself In An Age Of Hype Beasts, Forbes (באנגלית) המדריך השלם לקניית תיקי קנקן באינטרנט, באתר מומלץ, ‏2019-08-05
נבחרת רוסיה ברוגבי

נבחרת רוסיה ברוגבי (ברוסית: Сборная России по регби), המכונה " הדובים", מנוהלת על ידי פדרציית הרוגבי הרוסית (RUR). הנבחרת מדורגת במקום 20 בדירוג העולמי. מייצגת את רוסיה בתחרויות בינלאומיות של רוגבי יוניון, בהן גביע העולם ברוגבי. משחק בכורה הראשון שלה כנבחרת רוסיה היה נגד קבוצת הרוגבי הבריטית ה"הברברים" במוסקבה ביוני 1992. רוסיה מדורגת בדרג 2 על ידי איגוד הרוגבי העולמי. התחרות הבינלאומית הסדירה של הנבחרת היא אליפות רוגבי אירופה - המכונה לעיתים שש האומות B. בנוסף, הנבחרת משתתפת בטורנירי קיץ הכוללים את גביע האומות, גביע צ'רצ'יל וטורנירים בינלאומיים אחרים. רוסיה התמודדה בגביע העולם הראשון שלה (RWC) בניו זילנד בשנת 2011, לאחר שהעפילה לאירופה 2 דרך סיום המקום השני שלה בטורניר ENC בעונת 2009/10. רוסיה שיחקה בדרג ג' וסיימה במקום החמישי וקלעה נקודה אחת. קמפייני ההעפלה הקודמים לא היו מוצלחים. הנבחרת גם ניסתה ללא הצלחה להעפיל לגביעי הרוגבי 1995 ו-1999. הם מתמודדים בגביע העולם ביפן אחרי שהעפילה לאירופה 1 כתוצאה מהדחת ספרד, רומניה ובלגיה. בפברואר 2021 סיימה את טורניר אליפות אירופה במקום החמישי. מדיה וקבצים בנושא נבחרת רוסיה ברוגבי בוויקישיתוף אתר האינטרנט הרשמי של נבחרת רוסיה ברוגבי (ברוסית) נבחרת רוסיה ברוגבי, ברשת החברתית אקס (טוויטר) פדרציית הרוגבי של רוסיה - האתר הרשמי (ברוסית) "Archived copy". אורכב מ-המקור ב-2012-10-15. נבדק ב-2017-07-26. {{cite web}}: (עזרה)
מפוטרי קיץ

מפוטרי קיץ הם עובדים שפוטרו (או הוצאו לחופשה ללא תשלום) בקיץ לתקופה קצרה וזמנית, לא מתוך כוונה להפסיק כליל את העסקת העובד, אלא רק על רקע צמצום בפעילות מקום העבודה בחודשי הקיץ. התופעה נפוצה לרוב בקרב עובדים חסרי קביעות במערכת החינוך (במקצועות הוראה ובמקצועות אחרים) בתקופת החופש הגדול (יוני, יולי ואוגוסט), ובכך נמנע המעסיק מתשלום שכר בחודשים אלה ותשלום השכר החודשי מוחלף בדמי אבטלה (נמוכים מהשכר הרגיל). בשירות התעסוקה נקבע נוהל מיוחד לעובדים שפוטרו לתקופת החופש הגדול במערכת החינוך היסודית והתיכונית, משום שעובדים אלה אינם מבקשים עבודה קבועה, אלא עבודה זמנית לתקופת פיטוריהם ממערכת החינוך. נוהל זה מקל (בהשוואה למובטלים אחרים) את דרישות ההתייצבות של עובדים אלו בשירות התעסוקה לפעם אחת בלבד לאחר יום הפיטורים ובתנאי שחל לאחר 20 ביוני ועד לתאריך 31 באוגוסט באותה שנה קלנדרית, אך דורש מהם להיות נכונים לכל עבודה שתוצע להם. על פי שירות התעסוקה בין יוני 2019 ועד לסוף אוגוסט 2019 הגיעו ללשכות התעסוקה 20,895 אזרחים שציינו שעבודתם הופסקה, אולם הם צפויים לחזור למקום עבודתם לאחר חופשת הקיץ. מרבית המפוטרים הן נשים (90%) ומהמגזר החרדי. המפוטרים מגיעים מתחומים שונים ובראשם בתחום החינוך ובעיקר חינוך לגיל הרך: גננות, סייעות ומטפלות (כ-10,000, מחצית מהמפוטרים). בנוסף פוטרו מורים (כ-3,600) ועובדי ניקיון (1000). בנוסף חלה עלייה מדי שנה בכמות המפוטרים: בשנת 2017 פוטרו 9,500 עובדים, בשנת 2018 פוטרו כ-12,000 עובדים ובשנת 2019 כאמור כ-20,000 עובדים. תופעה זו פוגעת בזכויות העובד משום שהיא מונעת ממנו צבירת ותק בעבודה, ומונעת ממנו שכר בחודשי הקיץ (דמי אבטלה נמוכים מהשכר קודם האבטלה). חוק פיצויי פיטורים מתחשב בתופעה זו, וקובע שהפסקה בעבודה שאורכה אינו עולה על שישה חודשים אינה פוגעת ברציפות בעבודה לעניין הזכאות לפיצויי פיטורים. לזכויות אחרות התלויות בוותק לא ניתנה הגנה כזו. ניצן צבי כהן, ‏שובה של הדלת המסתובבת, באתר דבר העובדים בארץ ישראל, 8 באוגוסט 2019 דמי אבטלה לעובדים שפוטרו או הוצאו לחל"ת למשך חופשת הקיץ, באתר כל זכות נוהל מפוטרי קיץ של שירות התעסוקה הסבר אודות נוהלי ההתייצבות באתר שירות התעסוקה מפוטרי קיץ 2018 באתר שירות התעסוקה בילי פרנקל, מספר "מפוטרי הקיץ" זינק השנה ל-21 אלף עובדים, באתר ynet, 12 בספטמבר 2019 נוהל מפוטרי קיץ, באתר של שירות התעסוקה, 1 במאי 2019; מפוטרי קיץ, באתר של שירות התעסוקה שירות התעסוקה מסכם את תופעת מפוטרי קיץ 2019 ניצן צבי כהן, ‏שובה של הדלת המסתובבת, באתר דבר העובדים בארץ ישראל, 8 באוגוסט 2019